Il-Partit Nazzjonalista qed jitlob għar-reżenja tal-Ministru tal-Interni, Byron Camilleri wara li rapport żvela li scanner li jemitti radjazzjoni ġewwa l-Facilita' Korrettiva ta' Kordin ġiet imbagħbsa u mmanipulata mill-Awtoritajiet tal-Ħabs. It-Times of Malta rrappurtat li l-uffiċjali tal-ħabs kienu qed jingħataw struzzjonijiet biex ineħħu karatteristika tas-sigurtà inkorporata fl-x-ray scanners li twissihom meta l-ħabsin u l-viżitaturi kienu qed jiġu esposti għal livelli eċċessivi ta' radjazzjoni. Il-karatteristika tas-sigurtà tista' titneħħa billi jiddaħħal kodiċi b'erba' ċifri (1585) li jippermetti lill-iscanners iwettqu aktar x-ray scans. Peppi Azzopardi tkellem fuq Facebook u spjega fid-dettall din il-prattika fi vlog li ttella' fuq il-paġna tiegħu. Il-priġunieri jkunu mġegħla jgħaddu mill-iscanner kull darba li jirritornaw il-ħabs. Qraba tal-ħabsin u viżitaturi oħra, inkluż avukati wkoll iridu jgħaddu mill-iscanner. Espożizzjoni eċċessiva għar-radjazzjoni tal-x-ray jista' jwassal għal riskju akbar ta' kanċer. Fi stqarrija l-Ħadd, il-PN talab għal spjegazzjoni mingħand il-Ministru Camilleri, hekk kif qal li għandu jerfa' r-responsabbiltà ta' dan. "Byron Camilleri jrid immedjatament jispjega jekk, u meta sar jaf, b'dan l-abbuż kriminali li kien qed iseħħ ġewwa l-Faċilita'," kompliet l-istqarrija. Il-PN qal li għalkemm kien hemm stejjer xokkanti dwar il-ħabs, inkluż il-mewt ta' 14-il persuna fil-ħabs, il-Ministru għadu sa issa jiddefendi l-ħażin kollu li seħħ taħt għajnejħ u li sar bil-barka tiegħu, bil-konsegwenza illi t-tajjeb kollu li sar tul iż-żmien, illum spiċċa fix-xejn. Żied jgħid ukoll li sa issa l-Ministru għadu lanqas keċċa lill-ex direttur tal-ħabs Alex Dalli li minflok issospenda lilu nnifsu. Il-Ministru ma jeskludix li Dalli jerġa' lura bħala direttur tal-ħabs "Għal dan kollu trid tintrefa' responsabilita' politika u l-Ministru għandu jirriżenja jew jitkeċċa mill-Prim Ministru Robert Abela għaliex issa huwa dejjem aktar evidenti li Camilleri huwa totalment inkompetenti waqt li għażel li jagħlaq għajnejħ quddiem tant abbuż," qalet l-istqarrija. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61a474030bf04_rand.td-a-rec-img{text-align:left}.td_uid_3_61a474030bf04_rand.td-a-rec-img img{margin:0 auto 0 0}